කොවිඩ් වසංගත තත්ත්වයත් සමග මෙරටට වාහන ආනයනය තහනම් කර තිබියදීත්, ආනයනය කරන ලද වාහන හාරසියයකට (400) ආසන්න ප්‍රමාණයක් පිළිබඳව ගත යුතු අවසන් තීරණය සම්බන්ධයෙන් ශ්‍රී ලංකා රේගුව රජයෙන් කරුණු විමසා තිබෙනවා.මුදල් අමාත්‍යාංශය වෙත ලිපියක් යොමු කරමින් ශ්‍රී ලංකා රේගුව විමසා ඇත්තේ, අදාළ වාහන රාජසන්තක කරන්නේද යන්න පිළිබඳ අවසන් තීරණය දැනුම්දෙන ලෙසයි.මෙම වාහන 2020 වසරේ මාර්තු මාසයෙන් පසුව රජය විසින් ආනයන තහනම පැනවීමෙන් පසුව ආනයනය කර ඇති නිසා, මේවා දැනට ක්‍රියාත්මක නීතියට පටහැනිව ආනයනය කර ඇති බවයි, රේගු දෙපාර්තමේන්තුව එම ලිපියෙන් දැනුම් දී ඇත්තේ.